'7de Laan'-tydgleuf bly; talle ander nie | Maroela Media
Die gewilde SABC-sepie 7de Laan se tydgleuf gaan volgens die SAUK nie verander nie.
Volgens die 7de Laan (Amptelik)-Facebook-blad sou dié program vanaf 1 Februarie om 18:00 uitgesaai word.
Die gewilde sepie se tydgleuf het sedert sy verskyning in 2000 nog net een keer vantevore verander nadat dit sedert 4 Julie verlede jaar om 19:00 uitgesaai is. Voorheen was dit altyd om 18:30 uitgesaai.
Rosa-Marie Erasmus, woordvoerder vir die program, het aan Maroela Media gesê dié besluit berus nie by die program nie, maar eerder by die uitsaaier self.
Op navraag oor dié tydgleufverandering het Kaizer Kganyago, woordvoerder van die SAUK, gesê daar is talle programme wat tydelik óf na ander kanale skuif óf 'n nuwe tydgleuf kry as gevolg van die Afrikanasiesbeker-sokkertoernooi wat deur die openbare uitsaaier op TV uitgesaai word.
Kganyago het gesê dié kanaal- en tydgleufveranderings word tydelik aangebring om ruimte vir die sokker te maak soos daar in die verlede met groot rugby- en kriektetwedstryde gemaak is.
Die SAUK het egter kort hierna in 'n mediaverklaring aan Maroela Media bevestig 7de Laan se tydgleuf sal nie verander nie en dat dit steeds weeksdae om 19:00 uitgesaai sal word.
Die Afrikanasiesbeker-sokkertoernoois sal na verwagting op 5 Februarie klaarmaak. Die wedstryde sal ook op 19 van die openbare uitsaaier se radiostasies uitgesaai word.
Dié programme word tydelik geraak:
Verskeie SABC1-programme soos Generations-The Legacy, Uzalo en Skeem Saam sal tydelik op SABC2 en SABC3 uitgesaai word.
Skeem Saam om 18:30 (Maandag tot Vrydag) op SABC2
Generations-The Legacy om 19:30 (Maandag tot Vrydag) op SABC3
Uzalo om 20:30 (Maandag tot Woensdag) op SABC2
Maandae tot Vrydae om 18:00 – Tswana / Sotho Nuus
Maandae tot Vrydae om 18:30 – Skeem Saam
Maandae tot Vrydae om 19:00 – 7de Laan
Maandae tot Vrydae om 19:30 – Nuus
Maandae tot Woensdae om 20:30 – Uzalo
Maandae om 20:00 – Navy NCIS
Maandae om 20:00 – Nhlala ya Rixaka
Dinsdae om 20:00 (Die Afrikaanse Drama is vir eers van die kassie en sal in Februarie terugkeer)
Dinsdae om 20:00 – Ngula ya Vutivi
Generations om 19:30
High Rollers word nie in die tyd uitgesaai nie
Verbasend dat mense nog wel na hierdie sepie kyk. Dit is nou al n hele paar jaar verby die junk status simbool ;) Waar is die goeie dramas soos Agter Elke Man ens? Kyk veel eerder weer n keer daarna as na die moderne politieke korrekte gemors wat ver verwyderd is van die werklikheid vir baie.
Ek is onsteld oor High Rollers gaan dit weer terug kom . Die programme wat nou opkom is sommer n klomp twak
Dit is die grootste klomp nonsens dat daar in die verlede vir groot rugby wedstryde tyd gemaak is… sokker kry altyd voorkeur..
Hierdie program is aaklig. Dit het die kinders geleer om aaklige taalgoggas te gebruik, om nie eens te praat van uitspraak nie ""My mo en po, willie he ek moet na n cool show gaan kykie!' !Uuuuuuggghh!. Help asb die 'kids'!